ເກົາຫລີໃຕ້ ຈະເລີ້ມ ອອກອາກາດ ທາງໂທລະໂຄ່ງ ຄືນອີກ ເພື່ອຕອບໂຕ້ ຕໍ່ເກົາຫຼີເໜືອ
ເກົາຫລີໃຕ້ ຕົກລົງທີ່ຈະຢຸດເຊົາ ການອອກອາກາດ ທາງໂທລະໂຄ່ງ​ ໃນຖານະພາກສ່ວນນຶ່ງ ຂອງມາດຕະການ ທີ່ແນໃສ່ ເພື່ອຫລຸດຜ່ອນ ຄວາມເຄັ່ງຕຶງ.
ເກົາຫຼີໃຕ້ປະກາດວ່າ ຕົນຈະເລີ້ມການອອກອາກາດທາງໂທລະ ໂຄ່ງ ເຂົ້າໄປໃນເກົາຫຼີເໜືອຄືນອີກ ໃນວັນສຸກມື້ອື່ນນີ້ ເພື່ອເປັນ ການຕອບໂຕ້ຕໍ່ການທົດລອງນິວເຄລຍຂອງພຽງຢາງທີ່ມີຂຶ້ນໃນ ອາທິດນີ້ ເຈົ້າໜ້າທີ່ຄົນນຶ່ງຂອງທຳນຽບປະທານາທິບໍດີກ່າວວ່າ ການອອກ ອາກາດຈະເລີ້ມຂຶ້ນ ໃນຕອນທ່ຽງມື້ອື່ນ ຕາມເວລາທ້ອງຖິ່ນ ຫຼື 3 ໂມງຕາມເວລາມາດຕະຖານສາກົນ ປະເທດທັງສອງ ຊຶ່ງໃນທາງເຕັກນິກແລ້ວແມ່ນຍັງຢູ່ໃນພາວະສົງ ຄາມຫຼັງຈາກ ໄດ້ເກີດບັນຫາຂັດແຍ້ງ ແຕ່ປີ 1950 ຫາ 1953 ໄດ້ ຍິງປືນໃຫຍ່ໂຈມຕີ ກັນໃນເດືອນສິງຫາປີກາຍຍ້ອນການອອກອາກາດດັ່ງກ່າວນີ້ ເກົາຫລີ ໃຕ້ໄດ້ຢຸດເຊົາການອອກອາກາດ ລຸນຫລັງທີ່ໄດ້ຕົກລົງກັບພຽງຢາງ ກ່ຽວກັບມາດຕະການ ຈຳນວນນຶ່ງ ທີ່ແນໃສ່ເພື່ອຫລຸດຜ່ອນການເປັນປໍລະປັກລະຫວ່າງກັນລົງ ທ່ານ Cho Tae-yong ເຈົ້າໜ້າທີ່ອະວຸໂສດ້ານຄວາມໝັ້ນຄົງແຫ່ງຊາດຂອງປະທານາທິ ບໍດີ ກ່າວຢູ່ໃນຖະແຫຼງການສະບັບນຶ່ງວ່າ ເກົາຫຼີເໜືອກ່າວອ້າງໃນວັນພຸດວານນີ້ວ່າ ຕົນ ໄດ້ທົດລອງລະເບີດໄຮໂດຣເຈັນຊຶ່ງເປັນການລະເມີດທີ່ ຮ້າຍແຮງຕໍ່ຂໍ້ຕົກລົງໃນເດືອນສິງ ຫາ ທ່ານ Cho ເວົ້າວ່າ ກອງທັບພວກເຮົາແມ່ນຢູ່ໃນທ່າກຽມພ້ອມຢ່າງເຕັມທີ່ແລະຖ້າເກົາຫລີເໜືອຫາກທຳການທ້າທາຍ ກໍຈະມີການລົງໂທດຢ່າງເໝາະສົມ ການປະກາດດັ່ງກ່າວມີຂຶ້ນລຸນຫລັງປະທານາທິບໍດີສະຫະລັດ ທ່ານບາຣັກ ໂອບາມາໄດ້ ໂອ້ລົມກັບພວກຜູ້ນຳຂອງເກົາຫຼີໃຕ້ ແລະຍີ່ປຸ່ນ ໂດຍກ່າວຢ້ຳເຖິງຄວາມ ໝາຍໝັ້ນທີ່ບໍ່ມີ ການສັ່ນຄອນຕໍ່ຄວາມປອດໄພຂອງປະເທດທັງສອງຫລັງຈາກເກົາຫລີເໜືອໄດ້ທົດລອງ ລະເບີດນິວເຄລຍ ທຳນຽບຂາວກ່າວວ່າ ປະທານາທິບໍດີໂອບາມາ ໄດ້ໂອ້ລົມກັບປະທານາທິບໍດີເກົາຫລີໃຕ້ ທ່ານນາງ Park Geun-hye ແລະນາຍົກລັດຖະມົນຕີ Shinzo Abe ແຫ່ງຍີ່ປຸ່ນໃນຕອນ ແລງຂອງວັນພຸດວານນີ້ ທຳນຽບຂາວກ່າວວ່າ ພວກຜູ້ນຳທັງສາມ ໄດ້ຕົກລົງຈະເຮັດວຽກ ຮ່ວມກັນ ເພື່ອຈັດຕັ້ງການຕອບໂຕ້ ທີ່ເປັນນ້ຳນຶ່ງໃຈດຽວ ແລະເຂັ້ມແຂງຂອງນາໆຊາດ ຕໍ່ ການກະທຳແບບຂາດຄວາມຮັບຜິດຊອບຄັ້ງຫລ້າສຸດຂອງເກົາຫຼີເໜືອ